Helge Onsrud

Til Habitat Norge . Årsmøte 2019

Forslag til vedtak på årsmøte 2. april 2019

Årsmøtet gir sin tilslutning til at styret kan tildele støtte til inntil to hovedfagsoppgaver per år, første gang for 2019;

* Støtten til en oppgave skal ikke overstige 10 000 kr.
* Det er et vilkår for støtte at oppgaven har et tema som er relevant for saksfelt og problemstillinger som HN jobber med
* Oppgaver som retter seg mot utfordringer i utviklingsland med hensyn til rett til bolig og tilhørende areal, vil bli prioritert
* Oppgaven skal skrives på engelsk
* De som får støtte forplikter seg til å skive en artikkel på minimum 5 sider på engelsk, som HN kan publisere
* Dersom HN ønsker det, forplikter de som får støtte seg til å gi en muntlig orientering om hovedoppgaven på et møte eller arrangement som HN bestemmer. Eventuelle reisekostnader for å delta på et slikt møte eller arrangement, dekkes av HN
* Halvparten av støtten til en oppgave utbetales på forskudd, resten utbetales når artikkelen nevnt ovenfor, er levert

HN vil orientere fakultetene eller avdelingene ved relevante universitetet og høyskoler i Norge om mulighetene for å søke støtte til hovedfagsoppgaver.

Bakgrunn for forslaget

Ordningen skal bidra til å gjøre HN bedre kjent for relevante studentgrupper, og bidra til å øke interessen for å gjennomføre hovedfagsoppgaver med relevans for HN.

Ordningen skal dessuten bidra til å tydeliggjøre HN som en viktig interesseorganisasjon og styrke HN sin posisjon i samfunnet.